
П  Р  А  В  И  Л  А

за отпускане на стипендии в СУ „Георги Ст. Раковски”  

гр. Каолиново, обл. Шумен

/Нормативна база: Постановление №328 на Министерски съвет от 21.12 2017 г. за условията за получаване на стипендии от учениците  след завършено основно образование, в сила от началото на първия учебен срок на учебната 2017/2018 г., променено и допълнено с Постановление № 20/01.02.2019 г. на МС и съгласно чл. 171, ал. 3 от Закона за предучилищното и училищното образование. 
Чл. 1. (1) Стипендии се отпускат на ученици от СУ „Гeорги Стойков Раковски”, гр. Каолиново в  дневна форма на обучение след завършено основно образование, които са:
1. Български граждани и граждани на държава – членка на Европейския съюз, или на държава – страна по Споразумението за Европейското икономическо пространство, или на Конфедерация Швейцария;
2. Чужденци:

а/ с разрешено постоянно пребиваване в страната;  
б/ приети въз основа на международен договор или акт на Министерския съвет.

в/ получили право на дългосрочно или продължително пребиваване в страната;

г/ търсещи или получили международна закрила в страната.
(2) При условията и по реда на постановлението се отпускат стипендии и на ученици по ал. 1 с трайни увреждания, както и на ученици със специални образователни потребности, които са завършили VII клас с удостоверение за завършен VII клас и са продължили обучението си в класовете от първи или втори гимназиален етап.

(3) Учениците нямат право на стипендия когато:

1. прекъснат обучението си или повтарят учебната година, с изключение на повтарящи поради болест;

2. имат наложено наказание с решение на педагогическия съвет – до заличаване на наказанието;

3. представят заявление-декларация с невярно съдържание.

4. при допуснати повече от 10 отсъствия по неуважителни причини стипендията се спира от следващия месец.

Чл. 2. (1) Стипендиите на учениците се финансират за сметка на целеви стедства от държавния бюджет, които се определят ежегодно със Закона за държавния бюджет на Република България за съответната година.
     (2) Допълнителни средства за стипендии могат да се отпускат от бюджета на финансиращия орган и от бюджета на училището при наличие на възможности за това.

    (3) Дарения
Чл. 3. (1) Училището предоставя получените средства по чл.2  за месечни и еднократни стипендии.
     (2) Стипендиите на учениците се изплащат след постъпило целево финансиране в училищния бюджет.

     (3) Училището може да изплати стипендиите от своя бюджет преди целевото финансиране само при наличие на възможностти за това.

    (4) При недостиг на средства размерите на всички стипендии се намалява пропорционално.

    (5) Изплащането на стипендиите се извършва по банков път.
Чл. 4. (1) Месечни стипендии са:
1. за постигнати образователни резултати;

2. за подпомагане на достъпа до образование и предотвратяване на отпадането;

3. за подпомагане на ученици с трайни увреждания;

4. за ученици без родители;
5. за ученици само с един родител.
(2) Стипендиите по ал.1, т.1 и т.2 се отпускат от началото на всяка учебна година и/ или от началото на втория учебен срок и се изплащат месечно за периода на учебните месеци.

(3) Стипендиите по ал.1, т.3, т.4 и т.5 се отпускат от началото на месеца, следващ месеца, през който е възникнало основанието за получаването им и се изплащат и за периода на неучебните месеци.

(4) Стипендиите по ал.1, т.1 и т.2 се предоставят след класиране на учениците. За всеки вид стипендия по ал. 1, т. 1 и 2 се извършва отделно класиране.
(5) За отпускане на стипендии по ал. 1, т.1, т.3, т.4 и т.5 не се извършва класиране.
(6) Ученикът има право да кандидатства за повече от един вид месечна стипендия, но може да получи по избор въз основа на писмено заявление само една от стипендиите.
Чл. 5. (1) Месечните стипендии за постигнати образователни резултати са в размер на 60,00 лв.
(2) Право да кандидатстват за стипендия по ал.1 имат всички ученици, обучаващи се в дневна форма, които са постигнали успех не по-нисък от Отличен (5,50):
1. от предходната година, когато се кандидатства за стипендия за първия учебен срок;

2. през първия учебен срок, когато се кандидатства за стипендия за втория учебен срок;
(3) Учениците с право на стипендии по чл. 4, ал. 1, т. 3, т. 4 и т.5 при класиране за стипендия за постигнати образователни резултати имат право да получат и 50 на сто от размера й.
(4) Средствата за стипендии за постигнати образователни резултати са 20% от целевите средства за стипендии, отпуснати за финансовата година
(5) Стипендиите по ал.1.се отпускат със заповед на директора от началото на първия учебен срок или от началото на втория учебен срок и се изплащат в продължение на целия срок, с изключение на случаите по чл.1, ал.2.

(6) По време на учебния срок не се кандидатства за стипендия по ал.1 и такава не се отпуска.
(7) Документи за кандидатстване:

1.Учениците, кандидатстващи за стипендия по ал.1, попълват заявление - декларация по образец.
2.Удостоверение за банкова сметка.
Чл. 6. (1) Месечните стипендии за подпомагане на достъпа до образование и предотвратяване на отпадането са в размер на 40,00 лв.

(2) Право да кандидатстват за стипендия по ал.1 имат всички ученици, обучаващи се в дневна и индивидуална форма:


1. чиито среден доход на член от семейството  за предходния 6-месечен период / до м. септември включително / е по-нисък или равен на МРЗ за страната – когато се кандидатства за стипендия за първия учебен срок;


2. чиито среден доход на член от семейството  за предходния 6-месечен период / до м. януари включително / е по-нисък или равен на МРЗ за страната – когато се кандидатства за стипендия за втория учебен срок;



3. чиито среден успех  от предходната учебна година е не по-нисък от Добър (4,00) – когато се кандидатства за стипендия за първия учебен срок;


4.  чиито среден успех  от първия учебен срок  е не по-нисък от Добър (4,00) – когато се кандидатства за стипендия за втория учебен срок;

(3) Средствата за стипендии за подпомагане на достъпа до образование и предотвратяване на отпадането са 40% от целевите средства за стипендии, отпуснати за финансовата година
(4) Стипендиите по ал.1.се отпускат със заповед на директора от началото на първия учебен срок или от началото на втория учебен срок и се изплащат в продължение на целия срок, с изключение на случаите по чл.1, ал.2.

(5) По време на учебния срок не се кандидатства за стипендия по ал.1 и такава не се отпуска.

(6) Документи за кандидатстване за стипендия по ал.1:
1. Заявление - декларация по образец;
2. Документи, удостоверяващи средния доход на член от семейството;
3. Документ за детските добавки;

4. Служебна бележка за учащи;

5. При безработни родители:

5.1.Служебна бележка от Дирекция „Бюро по труда”;
5.2.Удостоверение от Дирекция „Социално подпомагане”;
6. Смъртни актове на родителите на сираците;

7. Копие от съдебно решение – при разведени родители;
8..Земеделските производители представят документ за регистрация като земеделски производител  и декларация свободен текст с нотариално заверен подпис за размера на получения доход.
9. Удостоверение за банкова сметка.
Чл. 7. (1) Месечните стипендии за подпомагане на ученици с трайни увреждания са в размер на 60,00 лв.
(2) Право да кандидатстват за стипендия по ал. 1 имат всички ученици, обучаващи се в дневна форма, които имат трайни увреждания, удостоверени с решение на органите на медицинската експертиза.

(3) Документи за отпускане на стипендия по ал. 1 се подават:

1. когато ученикът постъпи в училище с трайни увреждания, удостоверени от органите на медицинската експертиза;

2. от началото на месеца, следващ месеца, през който е възникнало основанието за получаването им.

(4) Средствата за стипендии за подпомагане на ученици с трайни увреждания са 10% от целевите средства за стипендии, отпуснати за финансовата година.
(5) Документи за отпускане на  стипендия по ал.1 са:

1. заявление - декларация по образец;

2. решение на органите на медицинската експертиза / ТЕЛК, РЕЛК, НЕЛК /.

3. удостоверение за банкова сметка.
Чл. 8. (1) Месечните стипендии за ученици без родители/ само с един родител  са в размер на 60,00 лв.

(2) Право да кандидатстват за стипендия по ал. 1 имат  ученици без родители/ само с един родител;
(3) Документи за отпускане на стипендия по ал. 1 се подават:


1. когато ученикът без родители/ само с един родител постъпи в училище;


2. от началото на месеца, следващ месеца, през който е възникнало основанието за получаването им.

(5) Средствата за стипендии за ученици без родители/ само с един родител  са  20% от целевите средства за стипендии, отпуснати за финансовата година.
(4) Документи за отпускане на  стипендия по ал.1 са:

1. заявление - декларация по образец;

2. документи, удостоверяващи съответното основание:
2.1. копие на смъртен акт на родители/ родител;
2.2.копие на решение на съд за лишаване от родителски права или поставяне под пълно запрещение на двамата живи родители.

3. удостоверение за банкова сметка.
Чл. 9. (1) Еднократните стипендии са за:


1. преодоляване от ученика на еднократни социални обстоятелства, свързани с достъпа му до образование – смърт на родител; трайна инвалидност на родител; продължителна безработица на двамата родители; продължително заболяване на ученика и др.

2. постигнати високи резултати от ученика  в учебната, извънкласната или извънучилищната дейност.
(2) Средствата за еднократни стипендии са 10% от целевите средства за стипендии, отпуснати за финансовата година и са в размер до 100,00 лв.
(3) Документи за кандидатстване:

1. мотивирано предложение от класния ръководител или друг преподавател до комисията с предложение за отпускане на стипендия по ал. 1 и/или заявление – декларация от ученика, кандидатстващ за стипендия по ал. 1;


2. документи, удостоверяващи основанието.


3. удостоверение за банкова сметка.

Чл. 10. (1) Директорът на училището определя комисия за стипендиите, в чийто състав задължително се включват и членове  на педагогическия персонал, предложени от Педагоическия съвет.
Правилата са изготвени от училищната комисия за стипендии с председател  И. Абрашева 
